CELEX: 32020R0127
Language: da
Date: 2019-01-29 00:00:00
Title: Europa-Parlamentets og Rådets forordning (EU) 2020/127 af 29. januar 2020 om ændring af forordning (EU) nr. 1306/2013 for så vidt angår finansiel disciplin fra regnskabsåret 2021 og af forordning (EU) nr. 1307/2013 for så vidt angår fleksibilitet mellem søjlerne i kalenderåret 2020

31.1.2020   
               
               
                  DA
               
               
                  Den Europæiske Unions Tidende
               
               
                  L 27/1
               
            
         EUROPA-PARLAMENTETS OG RÅDETS FORORDNING (EU) 2020/127
         af 29. januar 2020
         om ændring af forordning (EU) nr. 1306/2013 for så vidt angår finansiel disciplin fra regnskabsåret 2021 og af forordning (EU) nr. 1307/2013 for så vidt angår fleksibilitet mellem søjlerne i kalenderåret 2020
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 2,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     I henhold til artikel 16 i Europa-Parlamentets og Rådets forordning (EU) nr. 1306/2013 (3) skal det årlige loft over udgifterne under Den Europæiske Garantifond for Landbruget (EGFL) udgøres af de maksimumsbeløb, der er fastsat for fonden i Rådets forordning (EU, Euratom) nr. 1311/2013 (4). I henhold til artikel 26 i forordning (EU) nr. 1306/2013 skal der fastsættes en tilpasningssats under ordningen for finansiel disciplin, når det er nødvendigt for at sikre, at de årlige lofter, der er fastsat i forordning (EU, Euratom) nr. 1311/2013 til finansiering af markedsrelaterede udgifter og direkte betalinger for perioden 2014-2020, bliver overholdt. Der er ikke fastsat lofter for regnskabsårene efter 2020 i forordning (EU, Euratom) nr. 1311/2013. For at sikre at loftet for finansiering af markedsrelaterede udgifter og direkte betalinger også overholdes i regnskabsårene efter 2020, er det nødvendigt i artikel 16 og 26 i forordning (EU) nr. 1306/2013 for disse specifikke regnskabsår at henvise til de beløb, der er fastsat under EGFL i den forordning, som Rådet skal vedtage efter artikel 312, stk. 2, i traktaten om Den Europæiske Unions funktionsmåde (TEUF) for årene 2021-2027.
                  
               
                     (2)
                  
                  
                     Fleksibilitet mellem søjlerne er en valgfri overførsel af midler mellem direkte betalinger og udvikling af landdistrikterne. I henhold til artikel 14 i Europa-Parlamentets og Rådets forordning (EU) nr. 1307/2013 (5) kan medlemsstaterne gøre brug af denne fleksibilitet i kalenderårene 2014-2019. For at sikre at medlemsstaterne er i stand til at bibeholde deres egen strategi, blev fleksibiliteten mellem søjlerne ved Europa-Parlamentets og Rådets forordning (EU) 2019/288 (6) forlænget til også at gælde for kalenderåret 2020, dvs. regnskabsåret 2021. I henhold til artikel 14 i forordning (EU) nr. 1307/2013 kan der på nuværende tidspunkt foretages overførsler af midler fra udvikling af landdistrikter til direkte betalinger på basis af en procentdel af det beløb, der afsættes til støtte, som finansieres med midler fra Den Europæiske Landbrugsfond for Udvikling af Landdistrikterne (ELFUL) i regnskabsår 2021 i henhold til EU-lovgivning, som vedtages efter Rådets vedtagelse af den relevante forordning i henhold til artikel 312, stk. 2, i TEUF. Eftersom den relevante EU-lovgivning ikke vil være vedtaget på det tidspunkt, hvor medlemsstaterne skal meddele deres beslutning om overførsel, er det hensigtsmæssigt at indføre en mulighed for fortsat at gøre brug af denne fleksibilitet og at fastsætte det maksimumsbeløb, der kan overføres.
                     Det absolutte maksimumsbeløb pr. medlemsstat beregnes på grundlag af den maksimale procentsats, der er fastsat i artikel 14, stk. 2, i forordning (EU) nr. 1307/2013, og som skal anvendes på de beløb, der skal afsættes til støtte til de typer interventioner til udvikling af landdistrikter, der er omhandlet i Kommissionens forslag til Europa-Parlamentets og Rådets forordning om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for udvikling af Landdistrikterne (ELFUL), og om ophævelse af Europa-Parlamentets og Rådets forordning (EU) nr. 1305/2013 og Europa-Parlamentets og Rådets forordning (EU) nr. 1307/2013.
                  
               
                     (3)
                  
                  
                     I henhold til artikel 53, stk. 6, i forordning (EU) nr. 1307/2013 havde medlemsstaterne mulighed for senest den 1. august 2019 at revidere den procentdel af deres nationale loft for direkte betalinger, som de afsætter til frivillig koblet støtte, samt deres detaljerede støttebeslutninger fra kalenderåret 2020. Medlemsstaterne skal først meddele deres eventuelle beslutning om overførsel fra direkte betalinger til landdistriktsudvikling senest den 31. december 2019, mens deres eventuelle beslutning om overførsel fra landdistriktsudvikling til direkte betalinger skal meddeles kort derefter. En sådan beslutning vil imidlertid påvirke deres nationale loft for direkte betalinger for kalenderåret 2020. For at sikre overensstemmelse mellem de detaljerede støttebeslutninger og budgetloftet for den frivillige koblede støtte er det hensigtsmæssigt, at medlemsstaterne har mulighed for at revidere den procentdel, der afsættes til frivillig koblet støtte, i det omfang det er nødvendigt for at tilpasse til deres beslutning om fleksibilitet mellem søjlerne, den procentdel, der afsættes til frivillig koblet støtte, samt de detaljerede støttebeslutninger. Den pågældende meddelelsesfrist bør derfor også være kort efter den 31. december 2019. Eftersom revisionen er begrænset til det omfang, der er nødvendigt for, at medlemsstaterne kan tilpasse deres beslutning om fleksibilitet mellem søjlerne, bør medlemsstaterne i deres meddelelse redegøre for forbindelsen mellem revisionen og den pågældende beslutning.
                  
               
                     (4)
                  
                  
                     Forordning (EU) nr. 1306/2013 og (EU) nr. 1307/2013 bør derfor ændres i overensstemmelse hermed.
                  
               
                     (5)
                  
                  
                     For at de ændringer, der indføres ved denne forordning, kan anvendes så hurtigt som muligt, bør der ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union, TEUF og traktaten om oprettelse af Det Europæiske Atomenergifællesskab.
                  
               
                     (6)
                  
                  
                     For at de ændringer, der indføres ved denne forordning, kan anvendes så hurtigt som muligt, bør denne forordning træde i kraft dagen efter offentliggørelsen i Den Europæiske Unions Tidende —
                  
               VEDTAGET DENNE FORORDNING:
         
            Artikel 1
            Ændringer af forordning (EU) nr. 1306/2013
            I forordning (EU) nr. 1306/2013 foretages følgende ændringer:
            
                        1)
                     
                     
                        Artikel 16, stk. 1, affattes således:
                        
                           »1.   Det årlige loft over udgifterne under EGFL udgøres af de maksimumsbeløb, der er fastsat for dem i forordning (EU, Euratom) nr. 1311/2013 og, for så vidt angår årene 2021 til 2027, i den forordning, der skal vedtages af Rådet i henhold til artikel 312, stk. 2, i TEUF.«
                        
                     
                  
                        2)
                     
                     
                        Artikel 26, stk. 1, affattes således:
                        
                           »1.   For at sikre at de årlige lofter, der er omhandlet i artikel 16, til finansiering af markedsrelaterede udgifter og direkte betalinger, bliver overholdt, fastsættes der en tilpasningssats for de direkte betalinger (»tilpasningssatsen«), når prognoserne for finansieringen af de foranstaltninger, der finansieres under det pågældende underloft for et givet regnskabsår, viser, at de gældende årlige lofter vil blive overskredet.«
                        
                     
                  
         
            Artikel 2
            Ændringer af forordning (EU) nr. 1307/2013
            I forordning (EU) nr. 1307/2013 foretages følgende ændringer:
            
                        1)
                     
                     
                        Artikel 14, stk. 2, sjette afsnit, affattes således:
                        »Senest den 8. februar 2020 kan medlemsstaterne beslutte at stille et beløb, der ikke overstiger det i bilag VIa fastsatte beløb, til rådighed for direkte betalinger i kalenderåret 2020. Det tilsvarende beløb vil som følge heraf ikke længere være til rådighed til støtte, der finansieres med midler fra ELFUL i regnskabsåret 2021. Nævnte beslutning meddeles Kommissionen senest den 8. februar 2020 og angiver det beløb, der skal overføres.«
                     
                  
                        2)
                     
                     
                        Artikel 53, stk. 6, affattes således:
                        
                           »6.   Medlemsstaterne kan senest den 1. august i et givet år revidere deres beslutning i henhold til dette kapitel.
                           Senest den 8. februar 2020 kan medlemsstaterne desuden revidere deres beslutning i henhold til dette kapitel, i det omfang det er nødvendigt for tilpasning til den beslutning om fleksibilitet mellem søjlerne for kalenderåret 2020, der er truffet i overensstemmelse med artikel 14.
                           Medlemsstaterne kan ved en revision, jf. dette stykkes første og andet afsnit, med virkning fra det følgende år beslutte:
                           
                                       a)
                                    
                                    
                                       at bevare, øge eller nedsætte den procentsats, der er fastsat i henhold til stk. 1, 2 og 3, inden for de deri fastsatte grænser, hvor det er relevant, eller at bevare eller nedsætte den procentsats, der er fastsat i henhold til stk. 4
                                    
                                 
                                       b)
                                    
                                    
                                       at ændre betingelserne for tildeling af støtten
                                    
                                 
                                       c)
                                    
                                    
                                       at ophøre med at yde støtte i henhold til dette kapitel.
                                    
                                 Medlemsstaterne meddeler Kommissionen enhver beslutning vedrørende en revision i henhold til dette stykkes første og andet afsnit senest på de respektive datoer, der er omhandlet i nævnte afsnit. Meddelelsen af beslutningen om en revision i henhold til dette stykkes andet afsnit skal indeholde en redegørelse for forbindelsen mellem revisionen og den beslutning om fleksibilitet mellem søjlerne for kalenderåret 2020, der er truffet i overensstemmelse med artikel 14.«
                        
                     
                  
                        3)
                     
                     
                        Teksten i bilaget til denne forordning indsættes som bilag VIa.
                     
                  
         
            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. januar 2020.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               På Rådets vegne
               N. BRNJAC
               
                  Formand
               
            
         
         
            (1)  Udtalelse af 11.12.2019 (endnu ikke offentliggjort i EUT).
         
            (2)  Europa-Parlamentets holdning af 18.12.2019 (endnu ikke offentliggjort i EUT) og Rådets afgørelse af 27.1.2020.
         
            (3)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).
         
            (4)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
         
            (5)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).
         
            (6)  Europa-Parlamentets og Rådets forordning (EU) 2019/288 af 13. februar 2019 om ændring af forordning (EU) nr. 1305/2013 og (EU) nr. 1307/2013 for så vidt angår visse regler om direkte betalinger og støtte til udvikling af landdistrikterne for årene 2019 og 2020 (EUT L 53 af 22.2.2019, s. 14).
      
      
         
            BILAG
            
               
                  
                     »BILAG VIa
                     MAKSIMUMSBELØB, JF. ARTIKEL 14, STK. 2
                     
                                 (i EUR)
                              
                           
                                 Belgien
                              
                              
                                 10 076 707 10 076 707
                              
                           
                                 Bulgarien
                              
                              
                                 70 427 849 70 427 849
                              
                           
                                 Tjekkiet
                              
                              
                                 38 815 980 38 815 980
                              
                           
                                 Danmark
                              
                              
                                 11 371 893 11 371 893
                              
                           
                                 Tyskland
                              
                              
                                 148 488 749 148 488 749
                              
                           
                                 Estland
                              
                              
                                 21 968 972 21 968 972
                              
                           
                                 Irland
                              
                              
                                 39 700 643 39 700 643
                              
                           
                                 Grækenland
                              
                              
                                 76 438 741 76 438 741
                              
                           
                                 Spanien
                              
                              
                                 250 300 720 250 300 720
                              
                           
                                 Frankrig
                              
                              
                                 181 388 880 181 388 880
                              
                           
                                 Kroatien
                              
                              
                                 42 201 225 42 201 225
                              
                           
                                 Italien
                              
                              
                                 190 546 556 190 546 556
                              
                           
                                 Cypern
                              
                              
                                 2 398 093 2 398 093
                              
                           
                                 Letland
                              
                              
                                 29 326 817 29 326 817
                              
                           
                                 Litauen
                              
                              
                                 48 795 629 48 795 629
                              
                           
                                 Luxembourg
                              
                              
                                 1 843 643 1 843 643
                              
                           
                                 Ungarn
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 Nederlandene
                              
                              
                                 10 972 679 10 972 679
                              
                           
                                 Østrig
                              
                              
                                 72 070 055 72 070 055
                              
                           
                                 Polen
                              
                              
                                 329 472 633 329 472 633
                              
                           
                                 Portugal
                              
                              
                                 123 303 715 123 303 715
                              
                           
                                 Rumænien
                              
                              
                                 241 375 835 241 375 835
                              
                           
                                 Slovenien
                              
                              
                                 15 337 318 15 337 318
                              
                           
                                 Slovakiet
                              
                              
                                 56 920 680 56 920 680
                              
                           
                                 Finland
                              
                              
                                 73 005 307 73 005 307
                              
                           
                                 Sverige
                              
                              
                                 52 887 719 52 887 719
                              
                           
               «